《九华观废月池（一作题昭华公主废池馆）》
唐代·薛逢

曾发箫声水槛前，夜蟾寒沼两婵娟。微波有恨终归海，

明月无情却上天。白鸟带将林外雪，绿荷枯尽渚中莲。

荣华不肯人间住，须读庄生第一篇。

作者简介：薛逢，字陶臣，蒲洲河东（今山西永济县）人，会昌元年（公元八四一）进士。历侍御史、尚书郎。因恃才傲物，议论激切，屡忤权贵，故仕途颇不得意。《全唐诗》收录其诗一卷。《旧唐书》卷一九零，《新唐书》卷二零三皆有传。